రవ్‌నీత్ సింగ్ బిట్టు

రవ్‌నీత్ సింగ్ బిట్టు, భారతదేశానికి రాష్ట్రానికి చెందిన రాజకీయ నాయకుడు. అతను ఆనంద్‌పూర్ సాహిబ్ లోక్‌సభ నియోజకవర్గం నుండి ఒకసారి, లూథియానా లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు. రవ్‌నీత్ సింగ్ బిట్టు పంజాబ్ మాజీ ముఖ్యమంత్రి బియాంత్ సింగ్ మనవడు.
రాజకీయ జీవితం
రవ్‌నీత్ సింగ్ బిట్టు రాజకీయ నేపథ్యమున్న కుటుంబం నుండి 2007లో కాంగ్రెస్ పార్టీ ద్వారా రాజకీయాల్లోకి వచ్చి 2008లో 33 ఏళ్ల వయసులో పంజాబ్ యూత్ కాంగ్రెస్ అద్యక్షుడిగా ఎన్నికై కాంగ్రెస్ పార్టీలో 2009లో జరిగిన పార్లమెంట్ ఎన్నికల్లో ఆనంద్‌పూర్ సాహిబ్ నుంచి తొలిసారి లోక్‌సభ సభ్యుడిగా ఎన్నికయ్యాడు. తరువాత 2014లో లూథియానా లోక్‌సభ నియోజకవర్గం నుండి రెండోసారి ఎంపీగా ఎన్నికయ్యాడు. 

రవ్‌నీత్ సింగ్ బిట్టు 2017లో జరిగిన పంజాబ్ శాసనసభ ఎన్నికల్లో జలాలాబాద్ నియోజకవర్గం నుండి కాంగ్రెస్ అభ్యర్థిగా పోటీ చేసి మూడో స్థానంలో నిలిచాడు. ఆయన 2019లో జరిగిన జరిగిన పార్లమెంట్ ఎన్నికల్లో లూథియానా లోక్‌సభ నియోజకవర్గం నుండి మూడోసారి ఎంపీగా ఎన్నికయ్యాడు. 

రవ్‌నీత్ సింగ్ 2021లో ప్రస్తుత కాంగ్రెస్ లోక్‌సభ నాయకుడు అధీర్ రంజన్ చౌదరి 2021 పశ్చిమ బెంగాల్ ఎన్నికలలో బిజీగా ఉన్నప్పుడు మార్చి నుండి జూలై 2021 వరకు లోక్‌సభలో కాంగ్రెస్ నాయకుడిగా పని చేశాడు. అతను 2024 మార్చి 27న న్యూఢిల్లీలో బీజేపీ జాతీయ అధ్యక్షుడు జేపీ నడ్డా, పార్టీ ప్రధాన కార్యదర్శి వినోద్ తావ్డే సమక్షంలో భారతీయ జనతా పార్టీలో చేరాడు. 

రవ్‌నీత్ సింగ్ బిట్టు 2024 లోక్‌సభ ఎన్నికల్లో లూథియానా నియోజకవర్గం నుండి పోటీ చేసి తన సమీప ప్రత్యర్థి పంజాబ్ కాంగ్రెస్ అధ్యక్షుడు అమరీందర్ సింగ్ రాజా వారింగ్ చేతిలో  ఓడిపోయాడు. అతను ఆ తరువాత 2024 జూన్ 9న ఢిల్లీలోని రాష్ట్రపతి భవన్‌లో జరిగిన కార్యక్రమంలో మోదీ మంత్రివర్గంలో కేంద్ర సహాయ మంత్రిగా భాద్యతలు చేపట్టాడు.

మూలాలు

వర్గం:1975 జననాలు
వర్గం:భారతీయ జనతా పార్టీ రాజకీయ నాయకులు